John of God

João Teixeira de Faria (født 1942), kjent i hjemlandet Brasil som João de Deus og i engelsktalende land som John of God, er et brasiliansk selverklært medium, alternativ behandler og straffedømt seksualforbryter. Frem til han ble arrestert i 2018 holdt han til i Abadiânia, en liten by sørvest for hovedstaden Brasília.
Biografi
John of God er katolikk, og hevder å ha gudegitte evner til å helbrede. Han har selv ikke medisinsk utdannelse, men mener at åndene fra en lang rekke personer, deriblant flere leger, tar bolig i hans kropp når han i transe utøver sine helbredelsesritualer. Han har siden slutten av 1970-tallet tiltrukket seg pasienter fra hele verden, også Norge.Sin egen supporter Bergensavisen– Det er selvfølgelig en jævlig nedtur Tønsbergs Blad Han er blitt omtalt som verdens mest berømte healer.Her opererer healer-guruen uten bedøvelse NordlysSulen promoterer verdenskjent healer  Fanaposten I 2012 fortalte den amerikanske selvhjelpsguruen Wayne Dyer om sitt forsøk på å få John of God til å helbrede hans lymfekreft i programmet til Oprah Winfrey. Dyer døde av kreften i 2015.Self-Help Pioneer Dr. Wayne Dyer Dies at 75, Family and Publisher Say NBC News

Pasientene som besøkte John of God ble normalt foreskrevet urter som ble solgt på behandlingssenteret. Han selger også krystallsenger som angivelig skal ordne opp i ubalanser i pasientens kropp.Prøvde krystallsenga Bladet Vesterålen

Blant metodene som John of God anvendte var spirituell kirurgi. Dette er en svært kontroversiell form for healing som av skeptikere og faglig helsepersonell betraktes som helsesvindel basert på illusjonistiske triks.John of god Sceptic's DictionaryHow low can Oprah Winfrey go? Promoting faith healer John of God to the masses Science-Based MedicinePsychic Surgeon: John of God Weekly World News Han er arrestert flere ganger og fengslet en gang for å praktisere medisin uten lisens.Is 'John of God' a Healer or a Charlatan? ABC NewsCritics show little faith in healing powers of Brazilian ‘trickster’ The Australian News Brasilianske myndigheter har uttalt at praksisen er ulovlig.Miracle man or charlatan? Psychic surgeon, treats thousands of sick people  Kuwait Times

Bergensartisten Tommy Sulen spilte i 2014 inn en promoteringsvideo for John of God. Sulen fikk i 2007 påvist uhelbredelig beinmargskreft og var flere ganger på besøk hos John of God i Brasil før han døde i 2021. En annen musiker med tiltro til John of God var den sørafrikanske sangerinnen Lisa Melman som nektet å la seg operere for brystkreft i 2005 til fordel for å la seg behandle hos det brasilianske mediumet. Hun sto deretter frem hos Oprah Winfrey overbevist om at hun var helbredet, men i 2012 døde hun etter at kreften hadde spredt seg.The Right Chemistry: Brazilian 'healer' John of God leads cancer patients by the nose Montreal Gazette

I desember 2018 ble det utstedt arrestordre på de Faria etter at 12 kvinner hadde stått frem med historier om seksuelle overgrep i forbindelse med helbredelsesritualer.Goiás State Attorney Requests John of God's Arrest After Sexual Abuse Allegations Folha de S.PauloCelebrity Healer in Brazil Is Accused of Sexually Abusing Followers The New York TimesKänd helare anklagas för sexuella övergrepp Dagens Nyheter Han nektet for å ha gjort noe straffbart og sa seg villig til å la seg avhøre.John of God Denies Sexual Abuse And Says He Is Available For Questioning Folha de S.Paulo 16. desember overga han seg politiet og ble varetektsfengslet. Under ransakelsen av hans eiendom ble det funnet våpen, store kontantbeløp og edelstener, noe som medførte at siktelsen ble utvidet til å også omfatte ulovlig våpenbesittelse og hvitvasking.Religiøs healer (76) mistenkt for misbruk av 600 kvinner TV 2

I desember 2019 ble João de Faria dømt til 19 år og fire måneders fengsel for fire tilfeller av voldtekt. Retten opplyste i forbindelse med dommen at han også var under etterforskning for ti andre tilfeller av overgrep. Hans egen datter var blant dem som vitnet mot ham og anklaget ham for overgrep. Da overgrepsanklagene ble kjent økte kritikken mot Oprah Winfrey for hennes tidligere profilering av John of God, og hun kom da med en uttalelse hvor hun ga uttrykk for sympati for ofrene. I 2023 ble fengselstraffen skjerpet til 118 år.

I 2021 ble det publisert en dokumentarserie på Netflix i fire deler med tittelen John of God: The Crimes of a Spiritual Healer.

 Litteratur 
 Cumming, Heather: John of God : Healeren fra Brasil som har hjulpet millioner av mennesker fra hele verden, Cappelen Damm, 2010, ISBN 9788202325060

 Referanser 

Kategori:Personer fra regionen Centro Goiano
Kategori:Personer innen alternativ behandling
Kategori:Brasilianere
Kategori:Brasilianere dømt for forbrytelser